b'\n_START_ARTICLE_\nHerv\xc3\xa9-Auguste-Etienne-Albans Faye\n_START_SECTION_\n\xc5\xbdivljenje in delo\n_START_PARAGRAPH_\nFaye je bil profesor astronomije in geodezije na fakulteti v Nancyju. Bil je predsednik Urada za dol\xc5\xbeine (Bureau des longitudes), minister prosvete. Leta 1873 je postal profesor astronomije na \xc3\x89cole Polytechnique, leta 1878 pa \xc4\x8dlan Pari\xc5\xa1kega observatorija na Aragojevo pobudo._NEWLINE_Posebno je raziskoval fizi\xc4\x8dno zgradbo Sonca, nastanek Zemlje, oblakov. Leta 1843 je odkril \xc4\x8detrti periodi\xc4\x8dni po njem imenovani komet 4P/Faye. 15. marca 1858 je zelo dobro opazoval pojave v Son\xc4\x8devi atmosferi ob popolnem Son\xc4\x8devem mrku. Kasneje je tako opazoval leta 1869 \xc5\xa1e Stephen Alexander. Naredila sta izredno jasne posnetke korone, kjer so vidne tudi nekatere podrobnosti.'